अपनी भतीजी संग डांस करते नजर आए वरुण धवन, अर्जुन कपूर ने कहा- इसका डेब्यू...  
वरुण धवन का वीडियो हुआ वायरल
अपनी भतीजी के साथ मस्ती करते नजर आए वरुण धवन
सोशल मीडिया पर वायरल हो रहा है वीडियो
बॉलीवुड एक्टर वरुण धवन (Varun Dhawan) ने अपने इंस्टाग्राम एकाउंट से एक वीडियो शेयर किया है. इस वीडियो में वरुण अपनी भतीजी के साथ मस्ती करते नजर आ रहे हैं. सोशल मीडिया पर उनका ये वीडियो खूब वायरल हो रहा है. वीडियो में वरुण ने अपनी भतीजी को कंधे पर बैठाया हुआ है और उसके साथ डांस करते नजर आ रहे हैं. अपने इस क्यूट वीडियो को इंस्टाग्राम पर शेयर करते हुए एक्टर ने लिखा, 'जब मैनेजर ने कहा कि वरुण आज तुम फ्री हो तो मीटिंग खत्म कर लेते हैं, इस पर वरुण कहते हैं, मैं बहुत बिजी हूं इशिता. मेरी जिंदगी का प्यार.' वरुण के इस वीडियो पर फैन्स तो कमेंट कर ही रहे हैं साथ-साथ सेलेब्स ने भी कमेंट्स की लाइन लगा दी है.

 
Manager-u have a free day Varun let's finish the meeting? Varun- I'm very busy ishita. LOML- love of my life.
A post shared by  Varun Dhawan (@varundvn) on Aug 20, 2019 at 10:30pm PDT

एक्टर अर्जुन कपूर (Arjun Kapoor) ने वरुण के इस वीडियो पर कमेंट करते हुए कहा, 'चाचू नंबर वन.' अर्जुन ने ये भी कहा कि इसका डेब्यू करवा दो. जैकलीन फर्नांडिस कमेंट करते हुए बोलीं, 'ओएमजी, बहुत प्यारी बच्ची है.' आयुष्मान खुराना (Aayushmann Khurrana), सोनम कपूर (Sonam Kapoor), नरगिस फाखरी और अमाल मलिक ने भी वरुण धवन के इस क्यूट वीडियो पर कमेंट किया है. बता दें फिलहाल एक्टर अपनी अपकमिंग फिल्म 'कुली नंबर वन (Coolie No. 1)' की बैंकॉक में शूटिंग कर रहे हैं.

KUWAR MAHENDRA PRATAP. In the middle of the ocean nearly fell off #coolieno1
A post shared by  Varun Dhawan (@varundvn) on Aug 19, 2019 at 1:55am PDT

हाल ही में वरुण (Varun Dhawan) ने शूटिंग के दौरान का एक वीडियो शेयर किया था. इस वीडियो में एक्टर फिल्म के किरदार 'कुंवर महेंद्र प्रताप' के अंदाज में समुद्र में स्टंट करते नजर आ रहे थे. उनके इस वीडियो ने खूब सुर्खियां बटोरी थीं. फिल्म 'कुली नंबर वन (Coolie No. 1)' गोविंदा की सुपरहिट फिल्म का रीमेक है. इस फिल्म में वरुण, गोविंदा (Govinda) का किरदार निभाएंगे तो वहीं सारा अली खान करिश्मा कपूर (Karisma Kapoor) का रोल निभाती नजर आएंगी. ये फिल्म अगले साल रिलीज होगी.